text: Tonen er hård blandt slagteriarbejdere
  01 august 2011 kl. 07.11
  Slageriarbejdere er slemme til at mobbe hinanden, viser en undersøgelse.
  Medarbejdere på slagterier taler ikke pænt til hinanden.
  Det viser en undersøgelse af de danske arbejdspladser fra det Nationale Forskningscenter for Arbejdsmiljø ifølge Avisen.dk.
  Tallene viser, at 15 procent af slagteriarbejderne er udsat for sladder, rygter og hån. 
  - Jeg har selv arbejdet på slagteri i 15 år, og det er en speciel jargon, der er på et slagteri. Det er alt lige fra øgenavne til, at man får bemærkninger, hvis man ikke kan følge med, når man står ved samlebåndet, siger afdelingsformand i Fødevareforbundet NNF i Sydjylland Peder Pedersen til P4 Esbjerg.
  